13 oktabr kuni Qozog‘iston poytaxti Ostona shahrida Osiyoda hamkorlik va ishonch choralari bo‘yicha kengashning VI sammiti o‘z ishini boshladi. Bu haqda Kun.uz muxbiri xabar bermoqda. Sammitda O‘zbekiston prezidenti Shavkat Mirziyoyev ham qatnashmoqda. Sammitda shuningdek, Turkiya, Rossiya, Qatar, Ozarboyjon, Markaziy Osiyo davlatlari rahbarlari hamda o‘nlab a’zo davlatlarning yetakchilari va tashqi ishlar vazirlari qatnashmoqda. Osiyoning 27 mamlakatini birlashtirgan hamkorlik va ishonch kengashi qanday tashkilot? Sammit kun tartibiga o‘zaro savdoni ko‘paytirish va sanoat kooperatsiyasi loyihalarini ilgari surish, samarali transport kommunikatsiyalarini shakllantirish, oziq-ovqat xavfsizligini ta’minlash va iqlim o‘zgarishiga qarshi kurashish masalalari kiritilgan. Kengash sammiti — suratlarda.